113. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 2088104/12489/0022 της 5/19 Ιαν.1998 (ΦΕΚ Β΄11) Επέκταση διατάξεων του Νόμ. 2470/97 στο ειδικής περιορισμένης διαβάθμισης προσωπικό των Ο.Τ.Α. που δεν υπάγεται στις διατάξεις του. Έχοντας υπόψη: 1 . Τις διατάξεις: α. Του άρθρου 21 του Ν. 2470/1997 «Αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΦΕΚ 40/Α/21.3.97). β. Του Ν. 1188/1981 «Κώδικας Καταστάσεως Προσωπικού Οργανισμών Τοπικής Αυτοδιοίκησης» (ΦΕΚ 204/31.7.1981 τ. Α') όπως ισχύει. Του Π.Δ. 460/1987 «Μισθολογική εξέλιξη υπαλλήλων περιορισμένης διαβάθμιση ς των Ο.Τ.Α. (ΦΕΚ215/Α/1987). Την ανάγκη επέκτασης διατάξεων του Ν. 2470/97 και στο προσωπικό ειδικής περιορισμένης διαβάθμισης των Ο.Τ.Α. που δεν υπάγεται στις διατάξεις του νόμου αυτού. 4. Την αριθμ.  ΔΙΔΚ/Φ.1/20199/5.9.1997 (ΦΕΚ 801/Β/5.9.1997) απόφαση του Πρωθυπουργού και του Υπουργού Εσωτερικών Δημόσιας Διοίκησης και Αποκέντρωσης «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς    Εσωτερικών, Δημόσιας Διοίκησης και Αποκέντρωσης». 5. Την   αριθμ.  1107147/1239/0006Α΄/4.10.96 (ΦΕΚ 922/Β/7.10.1996) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών». 6. Το γεγονός ότι από τις διατάξεις της απόφασης αυτής προκαλείται δαπάνη σε βάρος των προϋπολογισμών των οικείων  ΟΤΑ, το ύψος της οποίας δεν είναι δυνατόν να προσδιοριστεί, αποφασίζουμε: Το ειδικής περιορισμένης διαβάθμισης προσωπικό των ΟΤΑ που υπάγεται στις διατάξεις του Δεύτερου Μέρους του Ν. 1188/1981, εξελίσσεται μέχρι και οκτώ (8) μισθολογικά κλιμάκια πλέον του εισαγωγικού Μ.Κ. της κατηγορίας ΔΕ του Ν. 2470/97, ήτοι μέχρι και το 21ο Μισθολογικό κλιμάκιο. Η απόφαση αυτή ισχύει από 1 . 1 . 1 997. (Μετά τη σελ. 140,502)  Σελ. 140,503 Τεύχος 1425 Σελ. 53 Κατάσταση Δημοτικών και Κοινοτικών Υπαλλήλων 3.Β.β.113

[Source: greek_legal_code_raptarchis | Tokens: 1753]